RAZDJEL: 109 MINISTARSTVO PRAVOSUĐA I UPRAVE

GLAVA 80: 10980 OPĆINSKI SUD U KOPRIVNICI

AKTIVNOST: A 641000

Proračunski korisnik:

OPĆINSKI SUD U KOPRIVNICI

Koprivnica, Hrvatske državnosti 5

OIB: 68516938975

RKDP: 3994

OBRAZLOŽENJE POSEBNOG DIJELA FINANCIJSKOG PLANA

2024. godina

Plaće i doprinosi planirani su na bazi isplaćene plaće za 09. mjeseca 2023. godine. Na dan 30.09.2023. zaposleno je ukupno 109 zaposlenika (17 sudaca, 81 službenika i 11 namještenika). Dodatno su planirana sredstva za arhivara (natječaj u tijeku), vježbenika za kojeg je zatražena suglasnost te za višeg sudskog savjetnika (s danom 30.09.2023. viša sudska savjetnica sporazumno je dala otkaz te će se tražiti popuna tog sistematiziranog upražnjenog radnog mjesta). Nadalje, planirana sredstva uvećana su za iznos rasta plaća zaposlenicima temeljem navršene godine radnog staža (0,5% po godini) i povećanja od 4, 8 i 10% zaposlenicima koji ostvaruju pravo na navedeno temeljem Kolektivnog ugovora za državne službenike i namještenike. Prekovremeni rad u iznosu od 2.500 € odnosi se na aktivna dežurstva službenika u prekršajnim postupcima nakon radnog vremena i u dane odmora. Ukupna potrebna sredstva na stavci plaća i doprinosa za 2024. godinu iznose 2.648.770 €.

Ostali rashodi za zaposlene planirani su u iznosu od 97.200 €. Planirana je jubilarna nagrada za 18 zaposlenika u iznosu od 10.825 €, dar za djecu u iznosu od 4.000 €, otpremnine za 3 zaposlenika u iznosu od 6.960 €, regres, božićnica i uskrsnica za 94 zaposlenika u iznosu od 70.700 €, potpora za rođenje djeteta u iznosu od 528 € i potpore za smrt užeg člana obitelji i bolovanje duže od 90 dana u iznosu od 4.187 €.

Planirani iznos naknada za prijevoz, za rad na terenu i odvojeni život bazira se na trenutnom broju od 67 zaposlenika koji ostvaruju pravo na naknadu za prijevoz na posao i s posla i iznosi 92.000 €.

Materijalni rashodi bazirani su na stvarnoj potrošnji tijekom godine, uzimajući u obzir predviđeni porast cijena. Najveći izdaci odnose se na:

* uredski materijal, odnosno uredske potrepštine te tonere i tinte za koje su planirana sredstva uvećana u odnosu na plan za 2023. godinu zbog povećanja cijena navedene robe i iznose 35.000 €,
* plin, električna energija i gorivo za službene automobile planirani su na osnovi višegodišnjeg prosjeka potrošnje i iznose 59.000 €,
* usluge telefona (fiksnu i mobilna telefonija) i poštarina planirani su u skladu sa vrijednostima potpisanih ugovora na godišnjoj razini i iznose 117.000 €,
* komunalne usluge su planirane u iznosu od 30.000 € i prvenstveno se odnose na plaćanje komunalne naknade Gradu Koprivnici za dvije zgrade u kojima sud posluje u iznosu od 23.729 €, dok se ostala planirana sredstva u iznosu od 6.271 € odnose se na vodoopskrbu, odvoz smeća i naknadu za korištenje voda vezanu uz sustav klimatizacije zgrade „Palače pravde“,
* zakupnine i najamnine planirane su u iznosu od 8.600 € i odnose se na najma uređaja za ispis (20 pisača i 9 kopirnih uređaja) i
* intelektualne usluge planirane su za plaćanje usluga odvjetnika, vještaka i porotnika u kaznenim predmetima u iznosu od 99.133 €.

U okviru tekućeg održavanja planirana su sredstva u iznosu od 15.000 € za mjesečno održavanje dizala, vatrodojave, godišnji pregled klima uređaja u zgradi SS Đurđevac, godišnji servis, čišćenje i izmjenu filtera na sustavu grijanja i hlađenja u zgradi "Palače pravde", periodični pregled vatrogasnih aparata, garažnih i ulaznih vrata, servis vozila i druge manje popravke na zgradama i opremi. Planirana sredstva veća su u odnosu na prijašnja razdoblja zbog povećanja cijena navedenih usluga održavanja te zbog planiranih troškova redovnog servisa novog sustava grijanja/hlađenja zgrade sjedišta suda.

Vlastiti prihodi ostvaruju se od naknada za preslike sudskih akata i planiraju se utrošiti za nabavu uredske opreme. Planirani vlastiti prihodi za 2024. godini iznose 250 €.

Kod nabave opreme planira se nadogradnja polica za arhivu ZK odjela u iznosu od 400 €, kupnja uređaja vezanih uz zaštitu na radu u iznosu od 1.100 € te su planirana sredstva za otplatu službenog vozila kupljenog putem financijskog leasinga u iznosu 4.085 €.

Dodatna ulaganja na građevinskim objektima planirana su iznosu od 661.500,00 eura, a sredstva su namijenjena za rekonstrukciju zgrade stalne službe u Đurđevcu i bojanje zidova u zgradi sjedišta suda nakon završetka radova na energetskoj obnovi zgrade.

2025. godina

Ukupna potrebna sredstva na stavci plaća i doprinosa za 2025. godinu iznose 2.661.070 €. Baza za izračun plana je isti broj zaposlenih dužnosnika, službenika i namještenika kao i u planu za 2024. godinu (17 sudaca, 83 službenika i 11 namještenika). Planirana sredstva u odnosu na 2024. godinu veća su za iznos rasta plaća zaposlenicima temeljem navršene godine radnog staža (0,5% po godini) i povećanja od 4, 8 i 10% zaposlenicima koji ostvaruju pravo na navedeno temeljem Kolektivnog ugovora. Prekovremeni rad odnosi se na dolazak službenika na dežurstva u prekršajnim postupcima nakon radnog vremena i u dane odmora.

Ostali rashodi za zaposlene planirani su u iznosu od 94.200 €. Planirana je jubilarna nagrada za 16 zaposlenika u iznosu od 10.100 €, dar za djecu u iznosu od 4.000 €, otpremnine za 2 zaposlenik u iznosu od 4.650 €, regres i božićnica za 94 zaposlenika u iznosu od 70.700 €, potpora za rođenje djeteta u iznosu od 530 € i potpore za smrt užeg člana obitelji i bolovanje duže od 90 dana u iznosu od 4.220 €.

Materijalni rashodi bazirani su na stvarnoj potrošnji tijekom godine i u okviru su plana za 2024. godinu. Znatnije povećanje vidljivo je na kontu 3236 – zdravstvene usluge zbog planiranog sistematskog pregleda službenika i namještenika sukladno Kolektivnom ugovoru za državne službenike i namještenike u iznosu od 9.100 €.

Kod nabave opreme planira se daljnja nadogradnja polica za arhivu u iznosu od 1.500 € i planirana su sredstva za otplatu službenog vozila kupljenog putem financijskog leasinga u iznosu 4.207 €.

2026. godina

Ukupna potrebna sredstva na stavci plaća i doprinosa za 2026. godinu iznose 2.673.770 €. Baza za izračun plana je isti broj zaposlenih dužnosnika, službenika i namještenika kao i u planu za 2024. godinu (17 sudaca, 83 službenika i 11 namještenika). Planirana sredstva u odnosu na 2024. godinu veća su za iznos rasta plaća zaposlenicima temeljem navršene godine radnog staža (0,5% po godini) i povećanja od 4, 8 i 10% zaposlenicima koji ostvaruju pravo na navedeno temeljem Kolektivnog ugovora. Prekovremeni rad odnosi se na dolazak službenika na dežurstva u prekršajnim postupcima nakon radnog vremena i u dane odmora.

Ostali rashodi za zaposlene planirani su u iznosu od 91.500 €. Planirana je jubilarna nagrada za 14 zaposlenika u iznosu od 7.400 €, dar za djecu u iznosu od 4.000 €, otpremnine za 2 zaposlenik u iznosu od 4.650 €, regres, uskrsnica i božićnica za 94 zaposlenika u iznosu od 70.700 €, potpora za rođenje djeteta u iznosu od 530 € i potpore za smrt užeg člana obitelji i bolovanje duže od 90 dana u iznosu od 4.220 €.

Materijalni rashodi bazirani su na stvarnoj potrošnji tijekom godine i zbog korekcija cijena neznatno su veći u odnosu na plana za 2024., odnosno 2025. godinu.

Kod nabave opreme planira se daljnja nadogradnja polica za arhivu u iznosu od 1.500 € i planirana su sredstva za otplatu službenog vozila kupljenog putem financijskog leasinga u iznosu 4.333 €.

U Koprivnici, dana 29. prosinca 2023. godine.

 Voditelj pododsjeka

računovodstvenih poslova : Predsjednica suda:

 Dražen Petrović Marija Grgešić